**OKRESNÝ ÚRAD ŽARNOVICA**

**ODBOR STAROSTLIVOSTI O ŽIVOTNÉ PROSTREDIE**

Bystrická 53, 966 81 Žarnovica

č. konania: OU-ZC-OSZP-2021/000619

**Vec:**

**Zverejnenie informácie o začatí konania na úseku ochrany prírody a krajiny.**

Oznamujeme Vám, že Okresný úrad Žarnovica, odbor starostlivosti o životné prostredie, ktorý je podľa ustanovení § 1 ods. 1 písm. c) a § 5 ods. 1 zákona č. 525/2003 Z.z. o štátnej správe starostlivosti o životné prostredie a o zmene a doplnení niektorých zákonov v znení zákona č. 180/2013 Z.z. o organizácii miestnej štátnej správy a o zmene a doplnení niektorých zákonov a podľa ustanovení zákona č. 543/2002 Z.z. o ochrane prírody a krajiny v znení neskorších predpisov, ako príslušný orgán štátnej správy ochrany prírody a krajiny **začal správne konanie** na základe žiadosti od **fyzickej osoby**.

           **Predmetom žiadosti je vydanie súhlasu na výrub krovitého porastu a náletových drevín o výmere 1800 m2 podľa § 47 ods. 3 zákona č. 543/2002 Z.z.** o ochrane prírody a krajiny v znení neskorších predpisov na pozemku C-KN parc. č. 3305/2, rastúcich mimo zastavaného územia v k.ú. Nová Baňa.

Dôvodom žiadosti je odstránenie náletov a krovín za účelom skultúrnenia dielu a jeho využívania na kosbu.

Toto oznámenie o začatí správneho konania sa zverejňuje v zmysle § 82 ods. 7 ako konanie, v ktorom môžu byť dotknuté záujmy chránené ustanoveniami vyššie uvedeného zákona.

V súlade s **§ 82 ods. 3** žiadame združenia s právnou subjektivitou o potvrdenie záujmu byť účastníkom konania **do 5 pracovných dní** od zverejnenia tohto oznámenia na Okresnom úrade Žarnovica, odbore starostlivosti o životné prostredie, Bystrická 53, 966 81 Žarnovica alebo elektronicky na zuzana.polcova@minv.sk.

Podľa § 19 ods. 1 zákona č. 71/1967 Zb. o správnom konaní (správny poriadok) v znení neskorších predpisov podanie vo veci samej urobené v elektronickej podobe bez autorizácie podľa osobitného predpisu o elektronickej podobe výkonu verejnej moci treba **do troch pracovných dní** doplniť v listinnej podobe, v elektronickej podobe autorizované podľa osobitného predpisu o elektronickej podobe výkonu verejnej moci, alebo ústne do zápisnice.

**Zverejnenie od: 14.04.2021**